31998R1406
L 188/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1406/98 НА КОМИСИЯТА
от 1 юли 1998 година
относно отмяна на мерките, определени в член 1 от Регламент (ЕО) № 703/98 на Съвета относно суспендиране на премахването на определени отстъпки, предвидени в Регламент (ЕО) № 3066/95 относно установяването на определени отстъпки под формата на тарифни квоти на Общността за определени земеделски продукти и за предвиждане на автономно и преходно адаптиране на определени земеделски отстъпки, предвидени в европейските споразумения, с оглед изпълнение на Споразумението за земеделието, сключено в рамките на многостранните търговски преговори от Уругвайския кръг
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 703/98 на Съвета от 17 март 1998 г. за премахване на определени отстъпки, предвидени в Регламент (ЕО) № 3066/95 относно установяването на определени отстъпки под формата на тарифни квоти на Общността за определени земеделски продукти и за предвиждане на автономно и преходно адаптиране на определени земеделски отстъпки, предвидени в европейските споразумения, с оглед изпълнение на Споразумението за земеделието, сключено в рамките на многостранните търговски преговори от Уругвайския кръг (1), и по-специално член 2 от него,
като има предвид, че Регламент (ЕО) № 3066/95 на Съвета (2), изменен за последно с Регламент (ЕО) № 1595/97 (3), установява определени отстъпки под формата на тарифни квоти на Общността за определени земеделски продукти и предвижда автономно и преходно адаптиране на определени земеделски отстъпки, предвидени в европейските споразумения с оглед изпълнение на Споразумението за земеделието, сключено в рамките на многостранните търговски преговори от Уругвайския кръг;
като има предвид, че с цел да се защитят търговските интереси на Общността, след като Чешката република едностранно увеличи митата, с които се облагат определени земеделски продукти с произход от Общността, с Регламент (ЕО) № 703/98 автономно бяха премахнати на еквивалентна основа някои от отстъпките, предвидени в Регламент (ЕО) № 3066/95;
като има предвид, че Чешката република вече отмени митата за определени земеделски продукти, като по този начин възстанови реципрочността при облагането;
като има предвид, че мерките, предвидени в настоящия регламент, са съобразени със становищата на различните заинтересовани управителни комитети,
ПРИЕ НАСТОЯЩИЯ РЕГЛАМЕНТ:
Член 1
С настоящото се отменят мерките, предвидени в член 1 от Регламент (ЕО) № 703/98.
Член 2
Настоящият регламент влиза в сила на първия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 юли 1998 година.